Diabetiker Selbsthilfe Ulm/Alb-Donau-Kreis
Tel: 07301 34451
© 2014 - 2020 Diabetiker Selbsthilfe Ulm /ADK U’hager se storie vanaand op televisie | News24
U’hager se storie vanaand op televisie
=Christopher Bezuidenhout se storie “Begrawe My” is vanaand om 20:00 op KykNet se Ons Stories te sien. Foto: THEO JEPTHA
Stories gebeur elke dag rondom ons, elke belewenis is ‘n storie en ons is die karakters.
Dan gaan sit ‘n ou op ’n dag met klomp gedagtes en dit krap aan jou soos ‘n plekkie op jou vel wat jeuk, maar jy kan dit nie raakgekrap kry nie. Dan neem jy jou foon en vertel jou vriende die storie op Facebook.
En dis hoe dit begin het. Die storieskrywery van Christopher Bezuidenhout van Uitenhage, waarvan sy tweede storie “Begrawe My” verfilm is en vanaand om 20:00 op KykNet & Kie se “Ons Stories” gekyk kan word. Dit is ‘n storie van ‘n multi-generasie gesin wat in een huis bly en al die drama wat dit meebring.
“Dit was deels uit ledig-heid. Ek het destyds deur ‘n baie moeilike tyd gegaan en was ‘n ruk werkloos. Dan klim ek in my kar, ek en MyHondTerry (MyHondTerry het selfs ‘n Facebook profiel gehad). Dit was so baster-worshond met ‘n eweveel kleurvolle karakter. Dan gaan ons na Hakkies se Bult en sit en skryf stories,” sê Bezuidenhout.
So het hy van Facebook na Oom Sonnie in Die Son en toe na die kleinskerm op televisie gevorder.
“My vriend JP Keyter van KykNet en Kie-faam bel my eendag en vra of hy van my stories kan voorlê want KykNet soek stories om te verfilm vir ‘n nuwe reeks, Ons Stories.
“So is my storie ‘Die Staat se Bul’ verlede jaar verfilm en uitgesaai en vanaand is ‘Begrawe My’ te sien.”
Tydens die verfilming van “Die Staat se Bul” was Bezuidenhout vir ‘n week op die stel en het hy al die akteurs en tegniese span ontmoet. Hy het selfs ‘n klein rol vertolk. Weens werksverpligtinge kon hy nie die verfilming van sy tweede storie meemaak nie.
“Ek is só opgewonde oor die film. Ek gaan dit net soos ons almal vanaand vir die eerste keer sien,” het Bezuidenhout gesê.